laion/Wikipedia-Exotic huggingface dataset:
ליל ולפורגה

ליל ולפורגה או ליל ולפורגיס (בגרמנית: Walpurgisnacht) הוא חג דתי במדינות צפון אירופה שמקורו במסורת הפגנית הטרום-נוצרית. שמו של החג נגזר משמה של ולפורגה הקדושה (אנ'), מיסיונרית אנגלייה בת המאה ה-8 ואחותם של ויניבלד הקדוש (אנ') ושל ויליבלד הקדוש, אשר התקדשה בתאריך זה ב-770. מועד החג הוא ליל ה-30 באפריל או ה-1 במאי, שנחשב בתרבות הוויקינגית ליום תחילת האביב, וצוין בחגיגות שמחה, ריקודים והבערת מדורות. התפשטות התרבות הוויקינגית בצפון אירופה הביאה עמה את מסורת החגיגות לכל רחבי היבשת. ראשוני הנוצרים באירופה נהגו "לנצר" מנהגים פגאניים מסורתיים, ויצרו את הקשר בין החג המסורתי של עובדי האלילים לנצרות המתפתחת. הבערת המדורות מסמלת את המעבר מהקור והחשכה של החורף לחום ולאור של הקיץ. בגרמניה, מקושר ליל ולפורגה גם לתרבות הכישוף, במסגרתה חוגגות מכשפות ורוקדות סביב האש. ליל ולפורגה השפיע, ככל הנראה, על מנהגי היציאה לטבע של ל"ג בעומר. 256 ולפורגה מדיה וקבצים בנושא ליל ולפורגה בוויקישיתוף ליל ולפורגה, באתר אנציקלופדיה בריטניקה (באנגלית) ליל ולפורגה, באתר אנציקלופדיית ההיסטוריה העולמית (באנגלית) גורן, זכריה, תשנ"ב, על מקורו של ל"ג בעומר וגלגוליו, מחקרי חג 3, 36-42. ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
פלאסה דה אספניה (מדריד)

פלאסה דה אספניה (בספרדית: Plaza de España) היא כיכר עירונית מפורסמת ומרכזית במדריד, בירת ספרד. הכיכר ממוקמת במרכז העיר מדריד, בקצהו המערבי של רחוב גראן ויה ובסמוך להארמון המלכותי. ברחובות הגובלים בכיכר נמצאים שניים מהמבנים הגבוהים בעיר - מגדל מדריד ובניין ספרד. במרכז הכיכר מוצבת אנדרטה לזכרו של הסופר והמחזאי הספרדי מיגל דה סרוואנטס. עיקר בנייתה של האנדרטה נערכה בין השנים 1925 ו-1930, אך האנדרטה הושלמה רק בשנת 1957. האנדרטה מורכבת מעמוד אבן שבחלקו התחתון פסלו של סרוואנטס ולרגליו פסלי ארד של דון קישוט וסנצ'ו פנצ'ו, גיבורי הרומן המפורסם של סרוואנטס, דון קישוט. בשני צדי העמוד מוצבים פסלי אבן של דולצינאה, בחירת לבו של דון קישוט. פסלו של דון קישוט פלאסה דה אספניה מדיה וקבצים בנושא פלאסה דה אספניה בוויקישיתוף מידע בעברית על כיכר אספניה במדריד
BLT

BLT הוא כריך שמרכיביו העיקריים הם בייקון, חסה ועגבנייה; שמו נגזר מראשי התיבות של מרכיביו באנגלית: Bacon, Lettuce, Tomato. זהו הכריך השני בפופולריות שלו ברחבי ארצות הברית אחרי כריך שינקן. בכריך המסורתי יש מספר רצועות של בייקון עשויות היטב, עלי חסה (לרוב מהזנים המכונים בישראל אמריקאית או ערבית) ופרוסות של עגבנייה; מרכיבים אלה נתונים בין שתי פרוסות של לחם, לרוב קלוי. מיונז מלווה פעמים רבות את המנה כממרח. הסברה היא שמוצאו של הכריך הוא בארוחות התה מהתקופה הוויקטוריאנית המאוחרת. בין שנות השלושים לשנות החמישים של המאה העשרים הייתה גבינה מרכיב רווח במתכונים לכריך זה בספרי בישול רבים. הכריך נהיה פופולרי לאחר מלחמת העולם השנייה בשל התפשטותם המהירה של סופרמרקטים אשר הפכו את הרכיבים לזמינים לכל אורך השנה. השימוש בראשי התיבות של הכריך החל כנראה בתעשיית ההסעדה האמריקאית. מדיה וקבצים בנושא BLT בוויקישיתוף "Food Facts & Trivia : BLT". נבדק ב-2009-05-13. Olver, Lynne (2000). "The Food Timeline". נבדק ב-2009-05-13. Mariani, John F. (1999). The Encyclopedia of American Food & Drink. New York: Lebhar Freidman. p. 190.
פלאסה דה קסטייה

פלאסה דה קסטייה (בספרדית: Plaza de Castilla) היא כיכר מרכזית מפורסמת במדריד, בירת ספרד. הכיכר ממוקמת בצפון העיר בשדרת קסטיאנה - ציר התנועה המרכזי החוצה את מדריד מצפון לדרום. בכיכר ניצבים מגדלי שער אירופה, מהמבנים הגבוהים בעיר, לצד אובליסק קאחה ומספר אנדרטות נוספות. בכיכר תחנת רכבת תחתית בה עוברים שלושה קווים, בנוסף לתחנת אוטובוסים תת-קרקעית ותחנות אוטובוס במפלס הרחוב, המשמשות אוטובוס עירוניים ובין-עירוניים כאחד. בזכות סמיכותה של הכיכר לתחנת צ'מרטין ולאזורי העסקים CTBA ו-AZCA, היא מהווה צומת תחבורה ציבורית מרכזי בצפון העיר. מדיה וקבצים בנושא פלאסה דה קסטייה בוויקישיתוף ערך זה הוא קצרמר בנושא מבנים ובנושא ספרד. אתם מוזמנים לתרום לוויקיפדיה ולהרחיב אותו.
ואל (דרום אפריקה)

ואל (באפריקאנס: Vaal, נהגה "פָאל") הוא נהר בדרום אפריקה, יובלו הגדול ביותר של נהר אורנג'. מוצא הנהר בהרי דראקנסברג בפרובינציית מפומלנגה, ממזרח ליוהנסבורג ו-30 קילומטרים צפונית לקלרנס שבפרובינציית המדינה החופשית. הנהר זורם בכיוון דרום-מערב עד שהוא נשפך אל נהר אורנג' מדרום-מערב לקימברלי שבפרובינציית הכף הצפוני. אורכו 1,120 קילומטר והוא משמש גבול טבעי בין הפרובינציות חאוטנג, מפומלנגה, והפרובינציה הצפון מערבית - השוכנות על גדתו הצפונית, לבין המדינה החופשית שנמצאת לאורך גדתו הדרומית. זרימת הנהר מוסדרת על ידי סכר ואל, 37 ק"מ במעלה הזרם של ונגרינג. סמוך לוורנטון מועברים מים לתוכנית ההשקיה של Vaalhartz. היובלים העיקריים של הנהר - נהרות הקליפ, ווילג', ואלס, וטרה וריאט - נכנסים לגדה השמאלית. הוואל מפותח לחלוטין מבחינה כלכלית, מימיו משמשים לצרכים המקומיים והתעשייתיים של ויטווטרסראנד. בעבר שימש הוואל גבול בין שתי רפובליקות בוריות - מדינת אורנג' החופשית והרפובליקה הדרום-אפריקאית, הידועה גם בשם רפובליקת טרנסוואל, שמשמעות שמה "מעבר לוואל". מדיה וקבצים בנושא ואל בוויקישיתוף ואל, באתר אנציקלופדיה בריטניקה (באנגלית) Editors of Encyclopaedia Britannica, ENCYCLOPAEDIA BRITANNICA, Vaal River river, South Africa ערך זה הוא קצרמר בנושא גאוגרפיה של דרום אפריקה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
תסמונת קרי דו שה

תסמונת קְרִי דוּ שָה (מצרפתית: Cri Du Chat Syndrome) היא מחלה גנטית נדירה (שכיחות: 1 ל-20,000 - 50,000 לידות), הנובעת ממחסור של חלק מכרומוזום 5. בצרפתית, המשמעות המילולית של שם התסמונת היא "בכי יללת החתול", על שום הדמיון הצלילי בינו לבין בכיים של תינוקות, הסובלים מתסמונת זו. התסמונת, שתוארה לראשונה ב-1963 על ידי ז'רום לֶזֵ'ן (Jérôme Lejeune), נפוצה יותר אצל נקבות ביחס של 3:4. בכי אופייני המזכיר חתול מילל - נובע מבעיות בגרון ובמערכת העצבים. בעבור כשליש מהילדים תחלוף התופעה עם הגיעם לגיל שנתיים. בעיית אכילה - הנובעת מקשיי בליעה ויניקה משקל לידה נמוך קצב גדילה איטי עיכוב בהתפתחות הקוגניטיבית והמוטורית עיכוב שפתי וקשיי דיבור בעיות התנהגותיות: היפראקטיביות, אגרסיביות ונטייה להתקפי זעם תנועות רפטטיביות, החוזרות על עצמן מבנה פנים ייחודי (עשוי להשתנות בחלוף הזמן) ריור מוגבר עצירות ממצאים נוספים כוללים: היפוטוניה, ראש קטן (מיקרוצפליה), פנים עגולות עם לחיים מלאות, עיניים מלוכסנות, פזילה, היפרטלוריזם, מיקרוגנטיה (לסת קטנה), אצבעות קצרות, קו סימיאני, גשר אף שטוח ומומי לב מולדים (VSD‏, ASD,‏ PDA ,TOF). מדיה וקבצים בנושא תסמונת קרי דו שה בוויקישיתוף תסמונת קרי דו שה, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יאן ואן ריבק

יאן ואן ריבק (Jan van Riebeeck; ‏21 באפריל 1619 – 18 בינואר 1677) היה איש מינהל באימפריה ההולנדית. הוא ידוע בעיקר בשל כך שייסד ב-1652 את המצודה שהייתה לימים לעיר קייפטאון, מאחז הקבע האירופי הראשון בדרום אפריקה, ופיקד עליה עד שנת 1662. הוא נולד בקולמבורך שבהולנד לאב מנתח וגדל בסחידם. בשנת 1649 נשא לאישה את מאריה דה לה קוולרי (נפטרה בשנת 1664 והיא בת 35 במלאקה, כיום חלק ממלזיה). לשניים נולדו שמונה ילדים, רובם נפטרו בילדותם. בנם, אברהם ואן ריבק, אשר נולד בקייפ, שימש מאוחר יותר כמושל הכללי של הודו המזרחית של הולנד (לימים אינדונזיה). ואן ריבק נחשב לאבי האומה הדרום-אפריקאית, בעיקר בקרב צאצאי הבורים, ודמותו הופיעה החל משנות הארבעים ועד שנת 1993 על כל שטרות הכסף של הראנד הדרום-אפריקאי, וכן על גבי בולים. מדיה וקבצים בנושא יאן ואן ריבק בוויקישיתוף יאן ואן ריבק, באתר אנציקלופדיה בריטניקה (באנגלית) ערך זה הוא קצרמר בנושא הולנדים. אתם מוזמנים לתרום לוויקיפדיה ולהרחיב אותו.
בית רבינסקי

בית רבינסקי הוא בניין מגורים בסגנון הבינלאומי (באוהאוס) הנמצא בלב תל אביב ומהווה את אחד המבנים הידועים של העיר הלבנה ואבן דרך חשובה בהתפתחות האדריכלות הישראלית. המבנה הממוקם בפינת הרחובות הגלבוע ושינקין, בסמוך לשדרות רוטשילד בתל אביב. המבנה, המהווה את אחת הדוגמאות הטובות ביותר של הסגנון הבינלאומי, הוא, ככל הנראה, המבנה היחיד בתל אביב שתוכנן על ידי לוציאן קורנגולד (קורנגולד עלה לישראל מוורשה שבפולין, והתגורר בתל אביב בין השנים 1933–1935). המבנה מורכב משלושה גושים - שני הקדמיים מלבניים, והאחורי, בצורת ח'רטום של אוניה. מאפיינים נוספים של הסגנון הבינלאומי המצויים במבנה הם החלונות המעוגלים דמויי חלונות אונייה, המרפסות הרבות, שבהם פתחי אוורור, בניית המבנה על עמודים, וכן מוטות הבטון המשמשים להצללת המרפסות ושטחי הגג (אשר נועד להיות שטח ציבורי של דיירי הבית). במבנה צולם המערכון "מגדלור" של החמישייה הקאמרית. קורות בטון המשמשות להצללת המרפסות חלונות מעוגלים דמויי ספינה, המאפיינים את הסגנון הבינלאומי עופר רגב, טיול קטן בעיר הגדולה, משרד הביטחון, ההוצאה לאור, 1999 מדיה וקבצים בנושא בית רבינסקי בוויקישיתוף
טירת האדלי

טירת האדלי (באנגלית: Hadleigh Castle) היא טירה הממוקמת במחוז אסקס, באנגליה שבממלכה המאוחדת. הטירה צופה אל שפך נהר התמזה, בסמוך לעיירה האדלי. הטירה נבנתה בשנות ה-30 של המאה ה-13, בתקופת שלטונו של הנרי השלישי, מלך אנגליה, ושרידיה מהווים כיום מבנה לשימור המנוהל על ידי ארגון מורשת אנגליה. הקמת הטירה החלה בשנת 1230, בתקופת שלטונו של הנרי השלישי, עבור יוברט דה בורג, הארל הראשון מקנט אשר כיהן כשופט העליון של אנגליה. לאחר כליאתו של יוברט על ידי הנרי השלישי בשנת 1232 הולאמה הטירה. הטירה נבנתה תוך שימוש באבן שהובא מקנט. במהלך שנות ה-60 של המאה ה-13 הורחבה הטירה במצוות המלך אדוארד השלישי. במהלך השנים שימשה הטירה כרכושן של מספר מלכות אנגליה ובהם אליזבת וודוויל (רעייתו של אדוארד הרביעי) ושל שלוש מנשותיו של הנרי השמיני: קתרין מארגון, אן מקליווס וקתרין פאר. בשנת 1551 מכר המלך אדוארד השישי את הטירה עבור 700 ליש"ט עבור הלורד ריץ', אשר לימים מכר אותה למשפחת ברנרד. לאחר עשרות שנים של הזנחה בהם הטירה לא הייתה בשימוש, הפכה הטירה, במאה ה-17, לאיי חורבות. הצייר האנגלי ג'ון קונסטבל ביקר בטירה בשנת 1814 ושרטט אותה, לימים צייר עשרה ציורי שמן של הטירה. היצירות הוצגו בשנת 1829 באקדמיה המלכותית וזכו להצלחה רבה. אחת מהיצירות מוצגת כיום במוזיאון טייט בריטניה שבלונדון, ואחרת מוצגת במרכז ייל לאמנות בריטית בניו הייבן שבארצות הברית. הפארק הכפרי הממוקם סביב הטירה מוחזק על ידי מועצת מחוז אסקס ומנוהל על ידי מועצת המחוז כאתר נופש. בשנת 2008 הוחלט כי בפארק ייערכו תחרויות אופני ההרים במסגרת אולימפיאדת לונדון שצפויה להיערך בשנת 2012. תחריט של הטירה. שנת 1810 לערך. תחריט של הטירה. 1850. שרידי שני המגדלים המזרחיים. תצלום פנורמי. מדיה וקבצים בנושא טירת האדלי בוויקישיתוף אתר האינטרנט הרשמי של טירת האדלי הטירה באתר "תמונות אנגליה" ההיסטוריה של הטירה חדשות ה-BBC. ההכרזה על אתר תחרות הרכיבה באופני ההרים.
ג'ונו דיאס

ג'ונוט דיאס (ספרדית: Junot Díaz; נולד ב-31 בדצמבר 1968) הוא סופר אמריקאי-דומיניקני ומרצה לכתיבה יוצרת במכון הטכנולוגי של מסצ'וסטס. זוכה פרס פוליצר לסיפורת ב-2008 עבור סיפרו חייו הקצרים והמופלאים של אוסקר וואו. דיאס נולד בסנטו דומינגו שברפובליקה הדומיניקנית, הוא השלישי מבין חמישה אחים. בשנת 1974 עקר לפרלין שבניו ג'רזי. בשנת 1992 סיים לימודי תואר ראשון באנגלית, מטעם אוניברסיטת ראטגרס. בשנת 1995 סיים לימודי תואר שני באמנויות מטעם אוניברסיטת קורנל, באית'קה שבניו יורק. דיאס מלמד כתיבה יוצרת במכון הטכנולוגי של מסצ'וסטס. סיפוריו הקצרים ראו אור במגזינים ועיתונים אמריקאים שונים, בין השאר במגזין ניו יורקר אשר דירג אותו כאחד מעשרים הסופרים הטובים ביותר במאה ה-21. דיאס ידוע בעיקר בזכות שתי עבודות עיקריות: Drown - אוסף סיפורים קצרים משנת 1996. חייו הקצרים והמופלאים של אוסקר וואו - רומן משנת 2007, אשר זיכה אותו בפרס פוליצר לסיפורת ב-2008, וכן בפרס אניספילד-וולף לאותה שנה. (1995) Ysrael (1995) How To Date A Browngirl, Blackgirl, Whitegirl, or Halfie (1996) Fiesta 1980 (1995) The Sun, The Moon, The Stars (1999) Otravida, Otravez (1999) Flaca (1999) Nilda (2007) Wildwood (2007) Alma מדיה וקבצים בנושא ג'ונו דיאס בוויקישיתוף אתר האינטרנט הרשמי של ג'ונו דיאס (באנגלית) ג'ונו דיאס, ברשת החברתית פייסבוק ג'ונו דיאס, ברשת החברתית אקס (טוויטר) ג'ונו דיאס, ברשת החברתית Goodreads אלמה - סיפור קצר מאת ג'ונוט דיאס; תרגום: שי אזולאי. דביר צור, "לטבוע" מאת ג'ונוט דיאס, ארץ האפשרויות המוגבלות, באתר הארץ, 27 באוקטובר 2010 יותם שווימר, "אני בן 41 ועדיין רדוף", באתר ynet, 30 בספטמבר 2010 מאנגלית: יורם מלצר, בהוצאת מחברות לספרות
מרכז התערוכות אקסל

מרכז התערוכות אקסל (באנגלית: ExCeL Exhibition Centre) הוא מרכז תערוכות ומרכז כנסים הממוקם ברובע ניוהאם של לונדון, בירת הממלכה המאוחדת. שטחו הכולל של המרכז כ-404,000 מ"ר, והוא ממוקם ברציף הצפוני של רציף ויקטוריה המלכותי שבאזור הדוקלנדס של לונדון, בין קנרי וורף לנמל התעופה לונדון סיטי. מרכז הכנסים נבנה על ידי חברת סר רוברט מקאלפיין ונפתח בנובמבר 2002. במאי 2008 נרכש המרכז על ידי חברת התערוכות הלאומית של אבו דאבי אשר החלה להרחיב את המרכז. השלמת המרכז הסתימה באביב 2010. במסגרת ההרחבה, בעלות של 164 מיליון ליש"ט צפויים להתווסף למרכז כ-100,000 מ"ר נוספים. במבנה כ-90,000 מ"ר של שטחי תצוגה (במסגרת ההרחבה יתווספו כ-23,590 מ"ר של שטחי תצוגה). במרכז חמישה מלונות ובהם 1,500 חדרים. כמו כן במגרשי החניה של המרכז מקומות חנייה ל-4,000 כלי רכב. סמוך למרכז ממוקמת התחנה הצפונית של רכבל האמירייטס. החל משנת 2013 במרכז נערכת תערכוה שנתית של טכנולויה, אימון וחינוך הבריטית "BETT" שמאורגנת על ידי Hyve Group. באביב 2020 המרכז עבר השבה למתחם למאשפזים חולי קורונה וירוס המכיל 4000 מיטות. המבנה אירח את משחקי אולימפיאדת לונדון בשנת 2012. במסגרת המשחקים האולימפיים חולקו שטחי התצוגה לארבעה אולמות שבהם 6,000 עד 10,000 מקומות ישיבה, אשר אירחו את תחרויות האיגרוף, סייף, ג'ודו, טקוואנדו, טניס שולחן, הרמת משקולות והיאבקות. אתר האינטרנט הרשמי של מרכז התערוכות אקסל מרכז התערוכות אקסל, ברשת החברתית אקס (טוויטר)
Do You Want to Know a Secret

"Do You Want to Know a Secret" (בעברית: "האם את רוצה לשמוע סוד") הוא שיר של להקת הרוק הבריטית הביטלס מאלבומם Please Please Me מ-1963, שבוצע על ידי ג'ורג' האריסון. בארצות הברית, השיר היה השיר הראשון בעשירייה הראשונה שהציג את האריסון כהסולן, והגיע למקום השני במצעד הבילבורד ב-1964 כסינגל ששוחרר על ידי וי-ג'יי רקורדס. בבריטניה, בילי ג'יי קרמר הוציא גרסת כיסוי לשיר כסינגל הבכורה שלו, והגיע למקום הראשון במצעד הסינגלים של NME ולמקום השני במצעד Record Retailer. השיר נכתב על ידי ג'ון לנון ופול מקרטני בהשראה מהשיר "I'm Wishing" שהופיע בסרטו של דיסני, שלגיה ושבעת הגמדים, שאימו של ג'ון לנון, ג'וליה הייתה שרה לו כילד. שתי השורות הראשונות בשיר של דיסני ("?‏Want to know a secret? Promise not to tell"), מופיעות בשיר לאחר שתי השורות שמקרטני כתב ("You'll never know how much I really love you. You'll never know how much I really care."). בשנת 1980, לנון אמר שנתן להאריסון לשיר את השיר מכיוון ש"השיר היה רק שלושה צלילים, והאריסון לא היה זמר גדול", אך הוסיף: "מאז הוא השתפר הרבה". האריסון שר שני שירים באלבום Please Please Me: שיר זה ו-"Chains" - גרסת כיסוי לשירם של ג'רי גופין וקרול קינג. הביטלס לא הקליטו שיר שנכתב אך ורק על ידי האריסון, עד "Don't Bother Me" באלבום With The Beatles. השיר הוקלט במשך 10 שעות יחד עם עוד 9 שירים אחרים מאותו אלבום. השיר יצא כשנה מאוחר יותר כסינגל בארצות הברית ב-23 במרץ 1964, והגיע למקומות גבוהים במצעדי הסינגלים, כולל הגעה למקום השני בבילבורד אחרי שיר אחר של הביטלס, Can't Buy Me Love, ולמקום הראשון למשך שבועיים במצעד אחר. צד B של אותו תקליט כלל I'll Be On My Way. ג'ון לנון - קולות רקע וגיטרה קצב. פול מקרטני - קולות רקע וגיטרה בס. ג'ורג' האריסון - שירה וגיטרה מובילה. רינגו סטאר - תופים. אריק איינשטיין ביצע גרסה הומוריסטית לשיר בשם "מזל" (כמה זמן את מתלבשת..) על פי מילים של יורם טהרלב. מידע על היצירה "Do You Want to Know a Secret" באתר מיוזיק בריינז מידע על הקומפוזיציה "Do You Want to Know a Secret" באתר AllMusic גרסאות נוספות ל"Do You Want to Know a Secret" באתר SecondHandSongs "Do You Want to Know a Secret" באתר בית לזמר העברי לביצועים של השיר "מזל" באתר הספרייה הלאומית
תיארוך

תיארוך הוא פעולה, במגוון שיטות, לשם קביעת גילם של שרידים מהעבר – כגון סלעים, מינרלים, מאובנים, ממצאים ארכאולוגיים וביולוגיים; אירועים – כמו רעידת אדמה, שבר או מחדר; או תהליכים – הצפה (של ים), המסה, או התמרה. הפועל גזור השם "תִּאֲרֵךְ" (במובן קבע תאריך) הוא חידושו של המילונאי ראובן אלקלעי (לפי הכתוב במילונו). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מתייחס רק לגאולוגיה ופרהיסטוריה, חסרה התייחסות לתיארוך בהיסטוריה. תיארוך רדיומטרי כולל שיטות שונות המבוססות על ידיעת קצב הדעיכה הרדיואקטיבית של איזוטופים טבעיים, ושיעורו של קצב זה בעת המדידה. בין שיטות התיארוך הרדיומטרי: תיארוך פחמן-14 – משמש לתיארוך ממצאים גאולוגיים וארכאולוגיים שיש בהם חומרים אורגניים, יעיל לתיארוך עד טווח של כ-60,000 שנים. תיארוך אורניום-תוריום – משמש לתיארוך ממצאים מבוססי פחמן לטווחים של מאות אלפי שנים. תיארוך אשלגן-ארגון – משמש לתיארוך סלעים ומינרלים בטווח ארוך של מיליוני שנים. נגזרת של שיטה זו היא תארוך ארגון-ארגון, המשמש לתיארוך של גילים צעירים יותר. תיארוך איזוכרון. תיארוך רובידיום-סטרונציום (אנ') מבוסס על התפרקות בטא של רובידיום-87 לסטרונציום-87, עם זמן מחצית חיים של 50 מיליארדי שנים בקירוב. עושים שימוש בשיטה זו על מנת לתארך סלעי יסוד וסלעים מותמרים, כמו גם לתיארוך של דגימות מהירח. תיארוך רובידיום-סטרונציום אינו מדויק כמו תיארוך אורניום-עופרת, עם טעויות של 30 עד 50 מיליוני שנים עבור דגימה בת 3 מיליארדי שנים. תיארוך באמצעות טבעות עצים (דֶּנְדְּרוֹכְּרוֹנוֹלוֹגְיָה) – שיטה המבוססת על מדידות עוביין של טבעות עצים שנתיות, יעילה לתיארוך בטווח של עד כ-11,000 שנים. טיפולוגיה – קביעת גילם של ממצאים ארכאולוגיים שנתגלו באתרים שונים, על פי טיפוסי כלים שזוהו כמאפיינים תקופות מסוימות. סטרטיגרפיה – שיטת תיארוך ארכאולוגי המתבססת על ההנחה ששרידי תרבות האדם מצטברים באתר זה על גבי זה, כאשר השרידים הקדומים מצויים מתחת לשרידים המאוחרים להם. מגנטוסטרטיגרפיה – טכניקת מתאם גיאופיזית המשמשת לתיארוך רצפים מסלעי משקע וולקניים. השיטה פועלת על ידי איסוף דגימות וניתוחן כדי לקבוע את הקוטביות של השדה המגנטי של כדור הארץ בזמן שנוצרה השכבה. מאובן מנחה – מאובן של בעל חיים או צמח שהתקיים בתפוצה גאוגרפית רחבה אך שרד זמן קצר יחסית, והימצאותו מאפשרת לתארך שכבות גאולוגיות. בארכאולוגיה משמש המונח לציון סגנון או טכנולוגיה המאפיינים תקופה או תרבות ארכאולוגית מסוימת. תיארוך אובסידיאן באמצעות מיום. כרונוסטרטיגרפיה – ענף הסטרטיגרפיה החוקר את גילאי שכבות הסלע ביחס לזמן. היפוך גאומגנטי – חקר השינוי בשדה המגנטי של כדור הארץ, שמאפשר לתארך משקעים לפי כיוון הקוטביות. גאוכרונולוגיה תיארוך מצטבר ראובן אלקלעי, מלון עברי שלם, כרך 3, הוצאת גליל, 1994
דועא מסארווה

דועא מסארווה (בערבית: دعاء مصاروة; בתעתיק מדויק: דעאא מצארוה; נולדה ב-22 במאי 1990 בטייבה) היא שחיינית ערבייה-ישראלית, 3 פעמים ברציפות אלופת ישראל (2005 - 2007) ושיאנית ישראל במשחה ל-50 מטר חזה. מסארווה הייתה לשחיינית הערבייה הראשונה שהיא אלופת ישראל ושיאנית ישראל. מסארווה התאמנה במועדון השחייה של הפועל כפר סבא בית ברל. באליפות ישראל בשחייה שנערכה באוגוסט 2005 זכתה מסארווה במדליית זהב במשחה ל-50 מטר חזה בתוצאה של 33.72 שניות, לפני נסטיה קורוטקוב (34.42 שניות) ומונה מירון (34.47 שניות). בתחרות שנערכה בפלמה דה מיורקה ספרד ביולי 2006 קבעה מסארווה במשחה ל-50 מטר חזה שיא ישראלי חדש של 33.24 שניות, שיפור לשיאה בן השנתיים של מונה מירון (33.62 שניות). חודש לאחר מכן, באליפות ישראל בשחייה שנערכה באוגוסט היא זכתה במדליית זהב 33.61 שניות, לפני עמית עברי מהפועל עמק חפר (34.22 שניות) וחנה פולישצ'וק ממכבי תל אביב כפר המכביה (34.34 שניות). בשלב חצי הגמר היא קבעה תוצאה של 33.41 שניות. ב-20 בפברואר 2008 הייתה מסארווה לישראלית הראשונה שהצליחה לרדת מזמן של 33 שניות במשחה ל-50 מטר חזה, כששחתה בזמן של 32.87 שניות. שיאה נשבר עוד באותו היום בידי יוליה בנך, ששחתה בזמן של 32.46 שניות, ובהמשך שיפרה אותו עוד יותר. באפריל 2009 שיפרה מסארווה עצמה את שיאה האישי, והעמידה אותו על 32.46 שניות, מה שאיפשר את השתתפותה באליפות העולם בשחייה 2009. באליפות העולם היא סיימה במקום 43 לאחר ששחזרה את שיאה האישי. בתחרות שחייה שנערכה בבריכת 25 מטר, בציריך, שבשווייץ ב-1 בפברואר 2009, שחתה מסארווה את המשחה ל-50 מטר חזה בשיא ישראלי חדש של 31.67 שניות. כיום[דרושה הבהרה] היא מדריכת שחייה בבריכת אלישע בשדה ורבורג. דועא מסארווה באתר Swimrankings (באנגלית) אורי טלשיר, דועא מסארווה מחפשת את החלום הבא, באתר הארץ, 9 באוגוסט 2009 אורי שטיפט, שיא ישראלי לשליחי הפועל ירושלים, באתר ONE ‏ 5 באוגוסט 2005 אורי שטיפט, שיא ישראלי לגיא ברנע ב-50 מטר גב!, באתר ONE‏, 11 באוגוסט 2006
אלכסיי שירוב

אלכסיי שירוב (בלטבית: Aleksejs Širovs;‏ נולד ב-4 ביולי 1972) הוא שחמטאי ספרדי בעל דרגת רב-אמן. נכון לפברואר 2020, מדורג במקום השלישי בספרד וה-64 בעולם לפי מד כושר. אלכסיי שירוב נולד בריגה, לטביה, בתקופה בה הייתה חלק מברית המועצות, הוא התבלט במשחק השחמט מגיל צעיר וסגנונו הושפע מבן ארץ מולדתו, מיכאל טל. ב-1988 זכה באליפות העולם בשחמט עד גיל 16 וב-1990 היה לסגן אלוף העולם בשחמט עד גיל 20 (ניצח איליה גורביץ') ותוך כדי כך זכה גם בתואר רב אמן. בגביע העולם בשחמט 2007 הוא סיים במקום השני (הפסיד בשלב הגמר לגטה קמסקי). ב-2007 הוא סיים במקום השני בתחרות השחמט לזכר טל (קטגוריה 20). ב-1990 נשא את ורוניקה אלברס לאישה בארגנטינה, השניים התגוררו בטרגונה, ספרד, ושירוב התאזרח בספרד. מאוחר יותר השניים התגרשו, אז חזר שירוב ללטביה, מבלי לוותר על האזרחות הספרדית ונשא לאישה את ויקטוריה צ'מיליטה, שחמטאית ליטאית. בשנת 2007 התגרשו, ובשנת 2010 נשא אשה בשלישית, את השחמטאית אולגה דולגובה. בשנת 2013 הוא ניצח בתחרות שנערכה בבואנוס איירס (ראובן פלגייר סיים במקום השני). 1989 - אמן בינלאומי 1990 - רב-אמן. תחרות העל בציריך 2016 אלכסיי שירוב - אולג ניקולנקו (מוסקבה, 1991) בספרו "אש על הלוח" Fire on Board מנתח שירוב את המשחק בעמודים 75-78. לפני כן נכתבו ההערות לכרך 53 של האינפורמטור כדי לראות את המשחקים, יש לאפשר בדפדפן שלכם ג'אווהסקריפט. [Event "URS-ch58"] [Site "Moscow URS"] [Date "1991.11.??"] [EventDate "?"] [Round "8"] [Result "1-0"] [White "Alexey Shirov"] [Black "Oleg Vladimirovich Nikolenko"] [ECO "C11"] [WhiteElo "?"] [BlackElo "?"] [PlyCount "61"] 1.e4 e6 2.d4 d5 3.Nc3 Nf6 4.e5 Nfd7 5.Nce2 c5 6.c3 Nc6 7.f4 b5 8.a3 a5 9.Nf3 b4 10.axb4 cxb4 11.f5 exf5 12.Nf4 Nb6 13.Bb5 Bb7 14.e6 Bd6 15.exf7+ Kxf7 16.O-O Re8 17.Nxd5 Bxh2+ 18.Kxh2 Qxd5 19.c4 Nxc4 20.Ng5+ Kg6 21.Bxc4 Qxc4 22.Qf3 Rf8 23.Qg3 Qxf1 24.Ne6 Kf7 25.d5 Rg8 26.Qc7+ Kg6 27.dxc6 Bc8 28.Nf4+ Kf6 29.Qd6+ Kf7 30.Qd5+ Kf8 31.Be3 1-0 עמדת ניתוח לאחר המסעים : 22...פה7 23. מהז3 מה:ו1 24. פה4+ מו7 25. רח6. בזמן כתיבת ההערות לאינפורמטור שירוב היה משוכנע שעמדת הלבן טובה אך כאשר הכין את החומר לספרו "אש על הלוח" בדק שירוב את הניתוחים של עצמו בעזרת תוכנת שחמט פריץ4 (שנחשבת היום כחלשה מאוד). התוכנה מצאה מסע מפתיע שמביא לשוויון בעמדה. הקורא המתענין ימצא את המסע בהערת השוליים. בספרם של נעם מנלה וזאב זוהר "Think like a machine" מביאים המחברים דוגמה זו בעמוד 10 כדוגמה לעמדה שגם שחקנים מוכשרים ביותר לא מביאים בחשבון את המסע הנכון, כפי ששירוב עצמו, אחד השחקנים הטקטיים הטובים בעולם בתחילת שנות ה-90 לא בדק כלל משום שהמסע מנוגד לאינטואיציה האנושית. עמדת ניתוח כפי שמציג שירוב לאחר המסע ה-25 של הלבן מדיה וקבצים בנושא אלכסיי שירוב בוויקישיתוף אלכסיי שירוב, באתר צ'סגיימס (באנגלית) אלכסיי שירוב, באתר פיד"ה (באנגלית) Alexei Shirov, Fire On Board: Shirov's Best Games, 1997-05-01 Aleksandar Matanovic, Sahovski Informator : Chess Informant 53, X 1991 - I 1992, 1992-01-01 המסע שהתוכנה גילתה הוא 25...מהו4!! 26. ר:ו4 ר:ה4 27. רה5 צז8 והעמדה שקולה Noam A. Manella, Zeev Zohar, Think Like a Machine, 2021-05-07
שושלת מנליק

שושלת מנליק היא שושלת מלכים חבשים ממוצא שמי ששלטו על חבש מ-978 לפנה"ס - 928. שושלת זו היא צאצאית של שתי שושלות על פי מסורתה שושלת בית דוד דרך אביו של מנליק שהוא שלמה המלך והשושלת האגעזית דרך אמו המלכה מקדה. שושלת זו שלטה באופן מוחלט על קיסרות אקסום במהלך כל שנות קיומה. מוצאה של שושלת זו היא משתי שושלות שונות. הראשונה השושלת השליטה באזור חבש השושלת האגעזית דרך המלכה מקדה אשר הייתה המלכה ה-52 של ממלכת שבא והשנייה שושלת בית דוד הישראלית דרך שלמה המלך. משני מלכים אלו יצא בן אשר ניתן לו השם "אבנה אל חכם" ("בנו של החכם") שנודע יותר בשם "מנליק" ("בן המלך"). הטבלה הבאה מציגה את קיסרי שושלת מנליק לאחר שהם התנצרו, ובכך מתחילים באופן רשמי את האימפריה האתיופית. בתקופה זו קיסרים אלו השתמשו בשם אתיופיה והשווה אותו לשם חבש - טעות שעד היום קיימת. שושלת כלב שושלת קיסרי אתיופיה שמוצאם מהקיסר כלב שהוא עצמו מוצאו משושלת מנליק. שושלת זו תמשיך לשלוט באתיופיה עד אמצע המאה ה-8 כאשר האימפריה תיפול בעקבות מרד יהודית המלכה. בשנת 858 היהודים מביתא ישראל משתלטים על קיסרות אקסום, היהודים מצליחים להחזיק את אתיופיה תחתיהם עד לעליית שושלת הזאגווה וחלוקת אתיופיה, השטח המזרחי שהיה נוצרי ניתן לזאגווה והשטח המערבי של ביתא ישראל המשיך להישלט על ידי מלכי היהודים משושלת הגדעונים, על כל שטח אתיופיה הצליחו לשלוט כשלושה מלכים יהודים. במקביל שושלת המלוכה של אקסום אינה נכחדת אלא ממשיכה לשלוט על שאווה עד ששוב עולה לשלטון ב-1270. מלכים אלו הם למעשה יורשי כתר קיסרי אקסום לאחר שנכבשה בידי היהודים, לאחר התמוטטות אקסום קיסרי אקסום מוצאים מקלט בשאווה וממשיכים לשלוט על אזור זה ומרחיבים את השפעתם לאזורים כגון הרר, דירה דאווה וגורגה.
סער (פירושונים)

האם התכוונתם ל... סער – קיבוץ ליד נהריה ס.ע.ר – בית ספר יהודי פרטי ברובע הברונקס דגמי ספינות טילים של חיל הים: סער 1 סער 2 סער 3 סער 4 סער 4.5 סער 5 סער 6 גדוד סער – גדוד שריון בחטיבה 188 נחל סער – נחל המהווה גבול גאוגרפי בין רמת הגולן לחרמון רובה סער – רובה צבאי מודרני סער (מטוס) – מטוס סופר מיסטר שעבר השבחה בתעשייה האווירית לישראל פלוגות הסער – פלוגות הסער הנאציות, שהורכבו מאלפי בריונים ומובטלים. אישים: גדעון סער – שר וחבר הכנסת מטעם "תקווה חדשה" וקודם לכן מטעם "הליכוד" רפי סער – ראש עיריית כפר סבא גילי סער – שחקנית ישראלית דור סער – כדורסלנית ישראלית דורי סער – אלוף-משנה בצה"ל חנוך סער – סופר ישראלי, המנהל והבעלים של הוצאת הספרים "סער" יעקב סער – כימאי וסופר ישראלי משה סער – קצין וטייס קרב בחיל האוויר הישראלי עמית סער – ראש חטיבת המחקר באגף המודיעין צפי סער – עיתונאית ישראלית רני סער – במאי טלוויזיה ישראלי סאר (נהר) אישים ששמם הפרטי הוא סער